यह बात कहना उचित होगा कि तमाम घोटालों के बावजूद शिक्षा को लेकर इमामबाड़ा स्टेट की नीति हमेशा उदार बनी रही जिसका फायदा उन लोगों ने उठाया जिनका इमामबाड़ा स्टेट से कोई सीधा सम्बन्ध नही था। इसकी एक बानगी शहर के बीचों बीच स्थित एक इंटर कालेज और फिर उसी कैम्पस में लगभग तीन दशक पूर्व में बना डिग्री कालेज है जो शिक्षा देने के लिए बनाया तो गया लेकिन इसने पिछले 30-35 सालों के बीच कुछ खास व्यक्तियों को रोड़पति से करोड़पति बना दिया और आज भी यह संस्थान उन व्यक्तियों की निजी जागीर बना हुआ है।